Franz Beckenbauer

Francas Bekenbaueris (; 1945 m. rugsėjo 11 d. – 2024 m. sausio 7 d.) – vokiečių futbolininkas ir treneris. Jis yra laikomas vienu geriausių ir įtakingiausių visų laikų žaidėjų ir yra vienas iš devynių žaidėjų, laimėjusių FIFA pasaulio taurę, Europos čempionų taurę ir „Auksinį kamuolį“.9 legends who have won the FIFA World Cup, UEFA Champions League, and Ballon d’Or

 Biografija 
Gimė Miunchene, 1954 metais būdamas devynerių pradėjo žaisti SC 1906 München komandoje. 1958 m. pradėjo žaisti Miuncheno Bayern jaunimo komandoje.

1964 m. F. Bekenbaueris sužaidė pirmąsias rungtynes pagrindinėje Bayern ekipoje, kuri tuo metu žaidė regioninėje lygoje, bet kitame sezone jau pateko į Bundeslygą. Bayern komandoje žaidė iki 1977 m., su komanda po keturis kartus laimėjo šalies čempionatą ir taurę, tris kartus laimėjo Europos šalių čempionatų taurę. Nuo 1977 iki 1980 m. žaidė JAV, atstovavo Niujorko „Cosmos“ komandą. 1980–1982 m. grįžo į Vokietiją, kur žaidė Hamburger SV komandoje. 1983 m. grįžo į Niujorko „Cosmos“ ir tais metais baigė karjerą. Iš viso Vokietijos klubuose sužaidė 424 rungtynes, pelnė 45 įvarčius.

Pirmąsias rungtynes Vakarų Vokietijos rinktinėje F. Bekenbaueris sužaidė 1965 m. rugsėjo 26 d., 1966 m. jau atstovavo Vokietijai 1966 m. pasaulio čempionate. Rinktinėje žaidė iki 1977 m., iš viso sužaidė 103 oficialias rungtynes, per kurias pelnė 13 įvarčių.


Nuo 1984 iki 1990 m. užėmė Vakarų Vokietijos rinktinės vyriausiojo trenerio pareigas, jo treniruojama rinktinė iškopė į 1986 m. pasaulio čempionato finalą bei laimėjo 1990 m. pasaulio čempionatą. Iš viso rinktinė treniruojama F. Bekenbauerio sužaidė 66 oficialias rungtynes, iš kurių laimėjo 36.

Vėliau F. Bekenbaueris kelerius metus treniravo Bayern komandą, 1994 m. tapo klubo prezidentu, o 2002 m. – valdybos pirmininku.

Jis taip pat prisidėjo prie Vokietijos išrinkimu 2006 m. pasaulio futbolo čempionato organizatore, o pats F. Bekenbaueris vėliau tapo organizacinio komiteto pirmininku.

F. Bekenbaueris mirė 2024 m. sausio 7 d. dėl natūralių priežasčių. Atsisveikinimo renginys buvo surengtas 2024 m. sausio 19 d. „Allianz“ arenoje.Thousands gather for Franz Beckenbauer memorial service at Bayern Munich’s stadium

 Pasiekimai 
Kaip žaidėjo:
 1974 m. pasaulio futbolo čempionato laimėtojas
 1972 m. Europos čempionas
 Europos supertaurė (1976)
 Tarpžemyninė taurė (1976)
 3 kartus laimėta Europos šalių čempionų taurė (1974–1976)
 5 kartus laimėtas Vokietijos čempionatas (1969, 1972–1974, 1982)
 4 kartus laimėta Vokietijos taurė (1966, 1967, 1969, 1971)
 Geriausias Europos metų futbolininkas (1972, 1976)
 Geriausias Vokietijos metų futbolininkas (1966, 1968, 1974, 1976)
 Geriausias JAV metų futbolininkas (1977)

Kaip trenerio:
 1990 m. pasaulio futbolo čempionato laimėtojasStanislovas Stonkus. Franz Beckenbauer. Visuotinė lietuvių enciklopedija. 2018-06-13. Nuoroda tikrinta 2024-01-08.

 Dalyvavimas čempionatuose 

|}

 Išnašos 

 Nuorodos 



Kategorija:Vokietijos futbolininkai
Kategorija:Vokietijos futbolo treneriai